William maak grappies toe vliegtuig skud in erge storm | Netwerk24
Prins William en Catherine, hertogin van Cambridge, het Donderdag onder meer die Badsjadi-moskee in Lahore, Pakistan, besoek. Foto: WireImage
Netwerk24 Foto: WireImage
Die vliegtuig van die Royal Airforce het twee keer in Islamabad probeer land, maar moes onverrigter sake terugkeer na Lahore.
Lede van die perskorps aan boord van die vliegtuig het op Twitter gesê die prins het kom seker maak alles by hulle is in orde.
Erge blitse het om die regterkantse vlerk van die vliegtuig geblits, sê Simon Perry wat vir die tydskrif People skryf.
Chris Ship, koninklike verslaggewer vir ITV, skryf op Twitter William het by die perskorps kom hoor of alles reg is, terwyl Rebecca English, wat vir die Britse Daily Mail skryf, geskryf het die prins het geskerts dat dit hy agter die stuurstang was.
English het in ’n volgende twiet gesê die erge turbulensie het almal - behalwe William - effens groen in die gesig gelaat.
Die vliegtuig het twee keer probeer land, maar weens veiligheidsredes na Lahore teruggekeer.
Die prins en sy vrou, Catherine, hertogin van Cambridge, is tans op ’n toer van vyf dae in Pakistan.
Prince William (a pilot) just joked that *he was fine. Even if the rest of the plane and royal press corps were looking a little shaken #RoyalVisitPakistan ?? https://t.co/lPPmYtsiYt
Meer oor: Pakistan
KYK: Prinses Parmantig laat almal lag!
KYK: Kate, William se kinders baljaar in ‘haar’ tuin